QV44

QV44 is een van verskeie grafkelders in die Vallei van die Koninginne wat bedoel was vir gebruik deur Ramses III se seuns. Die geverfde reliëfs in Chaemwaset se grafkelder illustreer die rituele en simboliese reis in die hiernamaals terwyl hy die hoofgode van dié streek ontmoet sowel as die geniusse wat die poorte van die koninkryk van Osiris bewaak.

Ander grafkelders vir Ramses III se seuns is QV55 (Amoen-her-chepesjef), QV53 (Ramses), QV43 (Set-her-chopsef en QV42 (Pareherwenemef). Abitz meen die prinse word verbind met die vier seuns van Horus en is almal regte seuns van die koning. Die versierings in dié grafkelders fokus meer op die koning as op sy seuns.K. A. Kitchen, Review of Ramses III in den Grabern seiner Sohne. By Friedrich Abitz. Orbis Biblicus et Orientalis, in The Journal of Egyptian Archaeology, Vol. 76 (1990), pp. 239–40

Uitleg
Die grafkelder bestaan uit 'n gang, twee sykamers, nog 'n gang en 'n binnekamer. Die eerste deel van die gang wys koning Ramses III voor 'n verskeidenheid gode en godinne, insluitende Ptah, Thoth, Anoebis, Ra-Harackhti en Geb. Porter, Bertha and Moss, Rosalind, Topographical Bibliography of Ancient Egyptian Hieroglyphic Texts, Statues, Reliefs and Paintings Volume I: The Theban Necropolis, Part 2. Royal Tombs and Smaller Cemeteries, Griffith Institute. 1964, pp. 754–55 

Die sykamers sluit tonele in van die seuns van Horus en die godinne Isis, Nephtys, Neith en Serket. In die tweede gang is onder meer tonele uit die Boek van Poorte.

Verwysings

Skakels
 Theban Mapping Project – Plan van die grafkelder en ander besonderhede.


Kategorie:Vallei van die Koninginne